22/10/2018 | Administración LocalMunicipal
Muros
Orzamento

ANUNCIO Aprobación do Plan económico e financeiro por incumprimento da regra do gasto derivada da liquidación do orzamento municipal so exercicio 2017 O Pleno do Concello de Muros, en sesión ordinaria celebrada o 27 de setembro de 2018, acordou aprobar o Plan económico e financeiro por incumprimento da regra do gasto derivada da liquidación do orzamento municipal do exercicio 2017. PLAN ECONÓMICO FINANCEIRO 2018/2019 (PEF) Entidade: Concello de Muros (A Coruña) NIF: P1505400J Motivo da súa redacción: incumprimento da regra do gasto na liquidación do exercicio 2017. I. Introdución. II. Ámbito subxectivo de aplicación e relación de entidades dependentes. II. Causas, diagnóstico e previsión temporal. III. Medidas: prescrición, cuantificación e calendario. IV. Conclusión e obxectivo. V. Procedemento de aprobación. I. Introdución. A Lei orgánica 2/2012, do 27 de abril, de estabilidade orzamentaria e sostenibilidade financeira, estableceu como un dos pilares esenciais da xestión orzamentaria que a elaboración, aprobación e execución dos orzamentos e demais actuacións que afecten aos gastos e ingresos dos distintos suxeitos económicos comprendidos no seu ámbito de aplicación, realizarase no marco da estabilidade orzamentaria, coherente ca normativa europea, entendendo por tal a situación de equilibrio ou superávit estrutural. Igualmente colocou no primeiro plano da xestión das facendas públicas, a obriga de que todas as actuación das Administracións públicas deberán garantir as sostenibilidade financeira entendida como a capacidade para financiar compromisos de gastos presentes e futuros dentro dos límites de déficit, débeda pública e morosidade da débeda comercial, conforme ao establecido na propia lei, na normativa sobre morosidade e na normativa europea. A instrumentación destes dous principios de conduta administrativa en materia de xestión financeira e orzamentaria, concrétase para as Entidade locais na obriga de manter permanentemente unha posición de equilibrio ou superávit orzamentario, e o cumprimento da regra de gasto que ten por obxecto conter o crecemento do gasto computable, entendendo por tal os empregos non financeiros definidos en termos do Sistema Europeo de Contas Nacionais e Rexionais, excluídos os intereses da débeda, os gastos discrecionais en prestacións por desemprego, a parte do gasto financiado con fondos finalistas procedentes da Unión Europea ou de outras Administracións Públicas e as transferencias ás Comunidades Autónomas e ás Corporacións Locais vinculadas ao sistema de financiamento. O artigo 12 da Lei Orgánica 2/2012, do 27 de abril, establece que a variación do gasto computable non poderá superar a taxa de referencia de crecemento do PIB de medio prazo da economía española, correspondéndolle ao Ministerio de Facenda a súa determinación. Para as Corporacións locais cúmprese a Regra do Gasto, se a variación, en termos SEC, do gasto computable de cada corporación local, entre dous exercicios económicos, non supera a referira taxa de referencia, modificado, no seu caso, no importe dos incrementos permanentes e minoracións de recadación derivados de cambios normativos. O Consello de Ministros en sesión celebrada o 13 de xullo de 2017, adoptou o acordo de fixar o obxectivo de estabilidade orzamentaria dos exercicios 2018, 2019 e 2020, para o conxunto das Administracións Públicas e para cada un dos subsectores quedando en cero para as Entidades locais en cada un dos exercicios. Igualmente acordou que a variación do gasto computable para as Corporacións locais non poderá superar a taxa de referencia do crecemento do PIB de medio prazo da economía española do 2,4%, 2,7% e 2,8% para cada ano considerado. Dentro deste marco normativo o Concello de Muros (A Coruña) mediante Resolución da Alcaldía núm.751/2018, do 31 de xullo aprobou a liquidación do Orzamento Municipal vixente no exercicio 2017 (prorrogado do 2015), previa emisión do informe de Intervención de evaluación do cumprimento do obxectivo de estabilidade orzamentaria, regra de gasto, débeda pública e sostenibilidade financeira, ao amparo do establecido no artigo 16.2. do RD 1436/2007, do 2 de novembro. O presente Plan Económico Financeiro, ten causa no citado informe de evaluación, que acredita o incumprimento da regra de gasto, e formúlase de conformidade co establecido nos artigos 21 e 23 da Lei Orgánica 2/2012, do 27 de abril de estabilidade orzamentaria e sostenibilidade financeira, e o seu contido axústase ao establecido no artigo 20 do RD 1436/2007, do 2 de novembro, polo que se aproba o regulamento de desenvolvemento da Lei 18/2001 da Lei Xeral de estabilidade Orzamentaria, na súa aplicación ás Entidades locais. A Dirección Xeral de Política Financeira, Tesouro e Fondos Europeos da Concellería de Facenda da Xunta de Galicia, con data 3 de agosto d e2018 (RE núm.4659/2018 do 03/08) remite escrito de requirimento de elaboración e aprobación dun Plan Económico Financeiro, advertindo que o seu contido vinculan a execución económica, financeira e orzamentaria da entidade ata o fin do seu período de vixencia. Polo tanto o incumprimento dos obxectivos marcados no PEF para as regras fiscais dará lugar ao incumprimento deste e, consecuentemente, á aplicación dos artigos 25.1 ou 25.1. e 21 da LOEOSF, segundo a infracción se produza no primeiro ou no segundo exercicio, respectivamente. De conformidade cos artigos 25.1. e 26 da Lei Orgánica de Estabilidade Orzamentaría e Sostenibilidade Financeira, se transcorrido o prazo fixado no artigo 23.4. non se presentara ou non se aprobara o plan económico financeiro a Administración pública responsable deberá aprobar no prazo de 15 días desde que se produza o incumprimento, a non dispoñibilidade de créditos e efectuar a correspondente retención que garantan o cumprimento do obxectivo de estabilidade, así como constituir, cando o solicite o Ministerio de Facenda e Administracións Públicas, un depósito con intereses no Banco de España equivalente ao 0,2 por 100 do seu Produto Interior Bruto nominal. Transcorridos tres meses desde a constitución do depósito sen que se presentara ou aprobara o plan, ou non se aplicaran as medidas contidas nel, o depósito non devengará intereses. Transcorridos 3 meses adicionais nos que persistira o incumprimento poderá acordarse que o depósito se convirta en multa coercitiva. De non adoptarse algunha das medidas anteriores ou estas foran insuficientes, o Goberno poderá acordar o envío, baixo a dirección do Ministerio de Facenda e Administracións Públicas, unha comisión de expertos para valorara a situación económico –orzamentaria e formular unha proposta de medidas que serán de obrigado cumprimento para a administración incumpridora. Se a Corporación Local non adoptase acordo de non dispoñibilidade de créditos, non constituirá o deposito referido, ou non adoptase as medidas propostas pola comisión de expertos, requirirase pola Comunidade Autónoma que teña asumida a tutela financeira o seu cumprimento, dentro dun prazo indicado ao efecto, adoptando as medidas necesarias para a súa execución forzosa. Se persistira o incumprimento poderá considerarse como xestión gravemente dañosa para o interese xeral, e poderá procederse a disolución dos órganos da Corporación Local incumpridora, de conformidade eco previsto no artigo 61 da Lei 7/1985, do 2 de abril, reguladora das Bases de Réxime Local. II. Ámbito subxectivo de aplicación e relación de Entidades dependentes. O ámbito subxectivo de aplicación do presente PEF afectará ás Entidades locais e órganos dependentes de conformidade co establecido no artigo 2 do RD 1436/2007, do 2 de novembro. O Concello de Muros (A Coruña) con CIF: P1505400J, non ten organismos autónomos nin outros entes dependentes da Entidade local, nin entidades públicas empresariais nin sociedades mercantís. III. Diagnóstico, causas e previsión temporal.1. Diagnóstico. No informe de Intervenión núm.110/2018 do 30/07 de evaluación do cumprimento do obxectivo de estabilidade orzamentaria, regra de gasto, débeda pública e sostenibilidade financeira na Liquidación do orzamento de 2017, faise constar expresamente o incumprimento da regra do gasto no seu punto VII: 2. Causas. De acordo coa información orzamentaria, a causa esencial deste incumprimento radica na importante redución do gasto computable entre os exercicios 2015 e 2016 (598.446,24 euros), e o aumento no 2017 respecto do ano anterior (196.277,20 euros) Dado que a regra compara o gasto non financiero computable do ano anterior incrementado coa taxa de referencia de crecemento do PIB de medio prazo da economía española, a redución producida no exercicio 2016 e o aumento no ano 2017 xustifican unha parte importante do incumprimento.3. Previsión temporal. De acordo cos datos históricos da liquidación do orzamento dos exercicios 2015, 2016 e 2017 as previsións tendenciais de ingresos e gastos, baixo o suposto de que non se producen cambios nas políticas fiscais e de gastos serían as seguintes: Respecto das previsións tendenciais dos anos 2018 e 2019, sobre a base de novos gastos previstos, cotémplanse incrementos das obrigas recoñecidas no capítulo 1 de gastos de persoal, como consecuencia da dotación a tempo completo dos postos de traballo con función reservadas a FALHCN. Igualmente contémplase un aumento do capítulo 2 de gastos, baixo a consideración de que nos últimos exercicios os créditos iniciais recollidos no Orzamento Municipal de 2015, último aprobado, resultan manifestamente insuficientes para atender o funcionamento ordinario do servizo. Nestas condicións os datos obtidos en relación co cumprimento do obxectivo de estabilidade, regra do gasto, sostenibilidade financeira, débeda comercial e PMP serían os seguinte: a) Estabilidade orzamentaria: (1) Os importes en positivo son capacidade de financiamento. b) Regra de gasto: (1) Os importes en negativo son incumprimentos. c) Sostenibilidade financeira: d) Débeda comercial e PMP: Como se pode apreciar da proxección realizada da evolución dos gastos e ingresos non financeiros nos exercicios 2018 e 2019 sen adoptar ningún ha medida correctora, mantense o cumprimento do obxectivo de estabilidade e o incumprimento da regra de gasto IV. Medidas: Descrición, cuantificación e calendario. a) Sobre empregos non financeiros. Non se adopta medida algunha ao estar o límite do gasto computable por de baixo das necesidades de crédito para o sustemento ordinario dos servizos públicos. b) Sobre recursos non financeiros. Descrición. Tense en conta como única medida con efecto positivo nos exercicios 2018 e seguintes o incremento da cota tributaria do Imposto sobre Bens Inmobles derivada da revisión de valores catastrais de carácter colectiva dos bens de natureza urbana, cuxa ponencia de valores foi aproba no exercicio 2013, con efectos no exercicio 2014. Aos incrementos da cota derivados da nova ponencia de valores aplícaselle a redución prevista no artigo 68 do RD lexislativo 2/2004, do 5 de marzo, pola que se aproba o texto refundido da Lei Reguladora das Facendas Locais, durante un prazo de 10 anos, sobre a diferenza entre o valor catastral obtido da revisión e o do ano base (2013). É dicir, dito importe distribúese incrementando o valor catastral anual nun 10 por 100 ata acadar no ano 10 o valor total da ponencia revisada. Cuantificación. De acordo cos datos en poder desta intervención o impacto nos exercicios afectados polo presente plan e nos posteriores desta medida normativa de carácter permanente sería o seguinte: – Cálculo da diferenza de valores catastrais: (3) Ano base 2013. – Obtención da base liquidables e aplicación da redución do artigo 68.1. do RD lexislativo 2/2004, do 5 de marzo: (1) Coeficiente redutor sobre a diferenza de valores catastrais dos exercicios 2013 e 2014. (2) A base liquidable calculada só recolle o impacto da revisión de valores catastrais, polo tanto non ten porque coincidir ca base liquidable efectiva de cada ano. (3) Baixo a consideración de que se mantén o tipo impositivo vixente ata o ano 2023. Calendario. A aplicación da redución do valor catastral actualizado produciu efectos desde xaneiro de 2014, dando lugar a cambios normativos permanentes desde ese exercicio. No exercicio 2018 os cambios normativos permanentes producirán un incremento do límite do gasto computable en 57.907,78 euros e de 115.815,56 no exercicio 2019 derivado do aumento anual da base liquidable a un ritmo anual do 10 por 100 do aumento do valor catastral entre os exercicios 2013 e 2014. IV. Conclusión e obxectivo. Os efectos da medida anterior sobre os exercicios 2018 e 2019, dará lugar a obtención dos seguintes resultados en materia de estabilidade, regra de gastos, e sostenibilidade financeira: a) Estabilidade orzamentaria: (1) Os importes en positivo son capacidade de financiamento. b) Regra de gasto: (1) Os importes en positivo son cumprimentos. c) Sostenibilidade financeira: A medida prevista neste Plan permite nos exercicios 2018 e seguinte acadar o cumprimento do obxectivo de estabilidade e a regra de gasto. V. Procedemento de aprobación e publicación. O artigo 23 da Lei Orgánica 2/2012, do 27 de abril, de Estabilidade Orzamentaria e Sostenibilidade Financeira (LOEOSF), establece que os plans económico –financeiros elaborados polas Corporacións Locais deberán ser aprobados polo Pleno da Corporación no prazo de 2 meses desde que se produce a constatación do incumprimento e a súa posta en marcha non poderá exceder de tres meses desde dita constatación. O plan económico –financiero, de conformidade co disposto no artigo 9 da Orde HAP/2105/2012, do 1 de outubro, pola que se desenvolven as obrigacións de subministro de información prevista na Lei Orgánica 2/2012, do 27 de abril, deberá remitirse pola propia Corporación ou polo órgano que exerza a tutela financeira ao Ministerio de Facenda e Administracións Públicas no prazo de 5 días desde a súa aprobación. De conformidade co disposto no artigo 23.4 da LOEOSF aos plans económico –financeiros daráselle a mesma publicidade que a establecida polas leis para os Orzamentos da Entidade, e por conseguinte, será de aplicación o disposto no artigo 165.3. do RD lexislativo 2/2004, do 5 de marzo polo que se aproba o texto refundido da Lei Reguladora das Facendas Locais.” En Muros, 11 de outubro de 2018. A alcaldesa María Xosé Alfonso Torres